
รายละเอียดของประสบการณ์ภาคสนาม
วิทยาลัย/คณะ 
คณะเศรษฐศาสตร์
หลักสูตร 
เศรษฐศาสตรบัณฑิต
หมวดที่ 1  ข้อมูลทั่วไป
	ECO 493
	
	การฝึกงาน
	3
	(0-35-18)

	
	
	(Internship)
	
	

	วิชาบังคับร่วม
	
	-
	
	

	วิชาบังคับก่อน
	
	
	
	

	ภาคการศึกษา
	
	S/2569
	
	

	กลุ่ม
	
	01
	
	

	ประเภทของวิชา
	
	วิชาศึกษาทั่วไป
	
	

	
	
	วิชาเฉพาะ
	
	

	
	
	วิชาเลือกเสรี
	
	

	อาจารย์ผู้รับผิดชอบ
	ผศ.ผการัตน์ จำปาน้อย

	อาจารย์ที่ปรึกษา
	คณาจารย์สาขาวิชาเศรษฐกิจดิจิทัล

	วันที่จัดทำ
	1 มิถุนายน 2569
	
	
	
	


หมวดที่ 2 วัตถุประสงค์
1.
วัตถุประสงค์ของรายวิชา
วิชาการฝึกงานภายนอกจะเป็นการจัดให้นักศึกษาได้บูรณาการความรู้ที่ได้ศึกษามาทั้งหมดประยุกต์กับการปฏิบัติงานจริงในองค์กรต่างๆภายนอกอันจะเป็นการเพิ่มพูนประสบการณ์ตรงภาคปฏิบัติ เพื่อเตรียมให้นักศึกษาพร้อมที่จะปฏิบัติงานเมื่อสำเร็จการศึกษาและสามารถทำงานได้อย่างมีประสิทธิภาพ
หมวดที่ 3 การพัฒนาผลการเรียนรู้
การพัฒนาผลการเรียนรู้ในมาตรฐานผลการเรียนรู้แต่ละด้านที่มุ่งหวัง   มีดังต่อไปนี้
1.
สรุปเกี่ยวกับความรู้หรือทักษะที่ต้องการจะพัฒนาจากประสบการณ์ที่ได้จากการฝึกภาคสนาม/ฝึกในสถานประกอบการ



1.1 คุณธรรม จริยธรรม



1) มีระเบียบ วินัย ตรงต่อเวลา และความรับผิดชอบต่อตนเองและสังคม



2) เคารพและปฏิบัติตามจรรยาบรรณทางวิชาการและวิชาชีพ


1.2 ความรู้



1) มีความรู้และความเข้าใจในทฤษฎี หลักการ วิธีการในสาขาวิชา



2) สามารถวิเคราะห์ปัญหา เข้าใจ รวมทั้งประยุกต์ความรู้ ทักษะ และการใช้เครื่องมือ             ที่เหมาะสมกับการแก้ไขปัญหา


3) สามารถติดตามความก้าวหน้าทางวิชาการอย่างต่อเนื่อง รวมทั้งการนำไปประยุกต์ใช้และพัฒนา

1.3 ทักษะทางปัญญา



1)
สามารถคิดอย่างมีวิจารณญาณ และอย่างเป็นระบบ


2)
สามารถประยุกต์ความรู้ และทักษะกับการแก้ไขปัญหาได้อย่างเหมาะสม


3)
สามารถบูรณาการความรู้ในสาขาวิชาที่ศึกษากับความรู้ในศาสตร์อื่นๆ ที่เกี่ยวข้อง

1.4 ทักษะความสัมพันธ์ระหว่างบุคคลและความรับผิดชอบ


1) มีความรับผิดชอบต่อความคิด คำพูด และการกระทำของตนเองและของกลุ่ม

    2) สามารถทำงานร่วมกับผู้อื่นได้เป็นอย่างดี

1.5 ทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ


1)
มีทักษะในการนำเสนอ โดยเลือกใช้รูปแบบและวิธีการที่เหมาะสม
2.
อธิบายกระบวนการหรือกิจกรรมต่างๆ ที่จะพัฒนาความรู้หรือทักษะในข้อ 1
 

1) กระบวนการหรือกิจกรรมเพื่อพัฒนาคุณธรรมจริยธรรม
             
นักศึกษาจะต้องเรียนรู้วัฒนธรรมองค์กรในองค์กรภายนอกที่เข้าไปฝึกงานเช่น การตรงต่อเวลา ความซื่อสัตย์ การปฏิบัติตามธรรมเนียมปฏิบัติขององค์กร การเก็บรักษาความลับทางธุรกิจขององค์กรเป็นต้น  การฝึกงานแบ่งเป็น 3 ขั้นตอน ดังนี้
       
(1) การปฐมนิเทศก่อนฝึกงาน เป็นขั้นตอนการทบทวนความรู้ ความเข้าใจนโยบาย การวางตน และเตรียมความพร้อมก่อนฝึกงาน
        

 (2) การฝึกงานของนักศึกษาในองค์กรภายนอกเป็นเวลาอย่างน้อย 200 ชั่วโมง โดยมีพนักงานพี่เลี้ยงในองค์กรภายนอกและมีอาจารย์นิเทศก์จากมหาวิทยาลัยไปนิเทศในองค์กรภายนอก อย่างน้อย 1 ครั้ง (อาจใช้วิธีการได้หลากหลายตามความเหมาะสม)
         

(3) การทำรายงานส่งหลังฝึกงาน เพื่อสรุปผลการปฏิบัติงาน การเรียนรู้ที่ได้จากการฝึกงาน 


2.2 กระบวนการหรือกิจกรรมเพื่อพัฒนาความรู้

การปฏิบัติงานจริงในองค์กรภายนอกโดยได้รับการแนะนำจากบุคลากรขององค์กรภายนอก และมีอาจารย์นิเทศก์ให้คำปรึกษาอีกทางหนึ่ง จะสามารถพัฒนาความรู้ในเชิงบูรณาการได้เป็นอย่างดี

2.3 กระบวนการหรือกิจกรรมเพื่อพัฒนาทักษะทางปัญญา



การปฏิบัติงานจริงเป็นกระบวนการที่จะพัฒนาทักษะทางปัญญาได้เป็นอย่างดี

2.4 กระบวนการหรือกิจกรรมเพื่อพัฒนาทักษะความสัมพันธ์ระหว่างบุคคลและความรับผิดชอบ
      การปฏิบัติงานในองค์กรภายนอก โดยนักศึกษาสามารถปฏิบัติงานกับผู้ร่วมงานในองค์กรภายนอกได้ รู้จักการปรับตัวให้เข้ากับวัฒนธรรมขององค์กร

2.5 กระบวนการหรือกิจกรรมเพื่อพัฒนาทักษะการวิเคราะห์เชิงตัวเลข การสื่อสาร และการใช้เทคโนโลยีสารสนเทศ
     
     การมีปฏิสัมพันธ์กับผู้ร่วมงานในองค์กร การมีส่วนร่วมในกิจกรรมที่องค์กรภายนอกจัดขึ้น
3.
วิธีการที่จะใช้ในการประเมินผลการเรียนรู้ในมาตรฐานผลการเรียนรู้แต่ละด้านที่เกี่ยวข้อง

 
3.1. การประเมินผลการเรียนรู้ด้านคุณธรรม และจริยธรรม
       - รายงานที่นักศึกษาจัดทำขึ้นระหว่างการฝึกงาน
        - การประเมินจากแบบประเมินจากคณะโดยองค์กรภายนอกที่ฝึกงาน
       - ประเมินโดยคณาจารย์ที่รับผิดชอบรายวิชา และอาจารย์นิเทศก์
3.2. การประเมินผลการเรียนรู้ด้านความรู้
 
       - ประเมินจากการมีส่วนร่วมครบทุกขั้นตอนในการฝึกงาน
       - ประเมินจากรายงานที่นักศึกษานำส่งเมื่อเสร็จสิ้นการฝึกงาน
       - ประเมินจากรายงานการประเมินผลขององค์กรภายนอก 
3.3. การประเมินผลการเรียนรู้ด้านทักษะทางปัญญา
        - ประเมินจากรายงานการประเมินผลขององค์กรภายนอก
       - ประเมินจากรายงานของนักศึกษาที่จัดทำขณะฝึกงาน 
3.4. การประเมินผลการเรียนรู้ด้านทักษะความสัมพันธ์ระหว่างบุคคลและความรับผิดชอบ
       - ประเมินจากรายงานการประเมินผลขององค์กรภายนอก 
3.5. การประเมินผลการเรียนรู้ด้านทักษะการวิเคราะห์  การสื่อสาร และเทคโนโลยีสารสนเทศ
   
     - รายงานการประเมินผลขององค์กรภายนอก
      - ผลการประเมินของอาจารย์นิเทศก์
หมวดที่ 4  ลักษณะและการดำเนินการ
1.
คำอธิบายโดยทั่วไปของประสบการณ์ภาคสนามหรือคำอธิบายรายวิชา

การฝึกงานในหน่วยงานภาครัฐ ภาคเอกชน ภาคประชาสังคม หรือหน่วยงานระหว่างประเทศ ซึ่งอาจตั้้งอยู่ภายในประเทศหรือต่างประเทศก็ได้ ที่เกี่ยวข้องกับเนื้อหาของหลักสูตรทางรัฐศาสตร์ เศรษฐศาสตร์ การทูตและการต่างประเทศ และโลกาภิวัตน์ในด้านใดด้านหนึ่งหรือหลายด้านประกอบกัน เพื่่อเรียนรู้ และได้รับประสบการณ์วิชาชีพ โดยมีเวลาฝึกงานไม่น้อยกว่า 200 ชั่วโมง และนำเสนอรายงานการฝึกงาน ภายใต้การควบคุมและประเมินผลของคณะกรรมการของคณะและการประเมินจากองค์กรที่ฝึกงาน
2.
กิจกรรมของนักศึกษา

 2.1 นักศึกษาเลือกและติดต่อองค์กรภายนอกที่มีความสนใจฝึกงาน หรือให้หลักสูตรแนะนำและติดต่อสถานที่ฝึกงานให้
       
2.2 ปฐมนิเทศนักศึกษาก่อนออกฝึกปฏิบัติงาน
     
2.3 นักศึกษาจัดทำรายงานการฝึกปฏิบัติงานส่งอาจารย์ที่รับผิดชอบ ภายหลังเสร็จสิ้นการฝึกงาน
     
2.4  ส่งแบบประเมินการฝึกปฏิบัติงาน
   
 2.5 รับฟังข้อคิดเห็นข้อแนะนำจากอาจารย์ที่ปรึกษาการฝึกงาน
3.
รายงานหรืองานที่นักศึกษาได้รับมอบหมาย

3.1 จัดทำรายงานผลการปฏิบัติงานตามที่หลักสูตรกำหนด
   
3.2  กำหนดส่งรายงานผลการปฏิบัติงานเมื่อเสร็จสิ้นการปฏิบัติงาน
4.
การติดตามผลการเรียนรู้การฝึกประสบการณ์ภาคสนามของนักศึกษา

        4.1  อาจารย์ที่ปรึกษาการฝึกงาน ไปนิเทศการฝึกงาน พร้อมกับสอบถามข้อมูลเกี่ยวกับการปฏิบัติงานของนักศึกษาจากผู้กำกับการปฏิบัติงานหรือพนักงานพี่เลี้ยง อย่างน้อย 1 ครั้ง
       4.2  นักศึกษาทำรายงานการฝึกงานส่งอาจารย์ที่ปรึกษาเพื่อให้อาจารย์ที่ปรึกษาให้ความเห็นและข้อแนะนำแก่นักศึกษา
        4.3  อาจารย์ที่ปรึกษาตรวจสอบจากรายงานที่นักศึกษานำส่ง โดยพิจารณาจากการแสดงออกซึ่งความรู้และการวิเคราะห์สถานการณ์ต่างๆ ขณะฝึกงาน
5.
หน้าที่และความรับผิดชอบของพนักงานพี่เลี้ยงในสถานประกอบการที่ดูแลกิจกรรมในภาคสนาม

           พนักงานพี่เลี้ยง ในองค์กรภายนอกที่ดูแลการฝึกงานของนักศึกษา จะมีหน้าที่ดูแลและให้คำแนะนำในการปฏิบัติงานของนักศึกษาทั้งในด้านความรู้ วิธีการปฏิบัติงาน  ตลอดจนการวางตัวเพื่อให้เข้ากับวัฒนธรรมขององค์กร นอกจากนี้ยังมีหน้าที่ประเมินผลการฝึกงานโดยติดตามพัฒนาการของนักศึกษา ทั้งในด้านความรู้ความสามารถในการเรียนรู้งานและการปรับตัวให้เข้ากับสภาพแวดล้อมและวัฒนธรรมขององค์กร
6.
หน้าที่และความรับผิดชอบของอาจารย์ที่ปรึกษา/อาจารย์นิเทศก์

 ในการดำเนินการจะมีการมอบหมายอาจารย์ที่ปรึกษาการฝึกงาน โดยให้โอกาสนักศึกษาระบุอาจารย์ที่ปรึกษาตามลักษณะของสถานที่ฝึกงานที่ตรงกับความเชี่ยวชาญของอาจารย์ ซึ่งอาจารย์ที่ปรึกษาจะทำหน้าที่ให้คำปรึกษา และเป็นอาจารย์นิเทศ ตลอดจนดำเนินการที่เกี่ยวกับการฝึกงานในรายวิชาการฝึกงานภายนอก (อาจารย์ผู้รับผิดชอบหลักสูตรร่วมกับอาจารย์ที่ปรึกษาฝึกงาน) ซึ่งมีรายละเอียด ดังนี้ 
          6.1 ติดต่อขอความอนุเคราะห์และได้รับการตอบรับจากองค์กรภายนอกเพื่อส่งนักศึกษาไปฝึกงาน
         6.2 จัดให้นักศึกษาสมัครเข้าฝึกงานตามองค์กรวิชาชีพภายนอก
         6.3 จัดปฐมนิเทศก่อนฝึกงานเพื่อเตรียมความพร้อมให้แก่นักศึกษา
         6.4 ไปนิเทศนักศึกษาเพื่อให้คำแนะนำในการปฏิบัติงานตลอดจนช่วยแก้ปัญหาหากมี
         6.5  ตรวจรายงานฝึกงาน  ตลอดจนประเมินผลการฝึกงาน
7.
การเตรียมการในการแนะแนวและช่วยเหลือนักศึกษา

          นอกจากอาจารย์ที่ปรึกษาฝึกงาน คณะกรรมการของสาขาวิชาเศรษฐศาสตรบัณฑิต ร่วมทำหน้าที่ให้การปรึกษาและคำแนะนำแก่นักศึกษาตลอดเวลาเมื่อนักศึกษาประสบปัญหาหรือต้องการความช่วยเหลือ
8.
สิ่งอำนวยความสะดวกและการสนับสนุนที่ต้องการจากสถานที่ที่จัดประสบการณ์ภาคสนาม/

สถานประกอบการ

     
8.1 ที่พัก นักศึกษาจัดหาที่พักเอง
 
8.2 การเดินทาง นักศึกษาเดินทางไปปฏิบัติงานที่องค์กรภายนอกด้วยตนเอง  หรือขึ้นอยู่กับองค์กรภายนอกว่ามีบริการใดหรือไม่
   
8.3 วัสดุอุปกรณ์สนับสนุนการฝึกประสบการณ์ภาคสนาม ใช้ขององค์กรภายนอกที่จัดให้
    
8.4 อื่นๆ
    
- เบี้ยเลี้ยง องค์กรภายนอกบางแห่งอาจจ่ายเบี้ยเลี้ยงให้    บางแห่งก็มีสวัสดิการอาหารกลางวัน ประเด็นนี้เป็นไปตามที่องค์กรภายนอกกำหนด
หมวดที่ 5  การวางแผนและการเตรียมการ

1.
การกำหนดสถานที่ฝึก
             หลักสูตรเศรษฐศาสตรบัณฑิต เปิดโอกาสให้นักศึกษาเลือกสถานที่ฝึกงานได้ด้วยตนเองตามความสนใจ หากนักศึกษาประสงค์ให้หลักสูตรหาสถานที่ฝึกงานให้ หลักสูตรจะเลือกองค์กรภายนอกเพื่อให้นักศึกษาฝึกงานโดยพิจารณาเลือกองค์กรภายนอกที่ดำเนินงานหรือกิจการตามความสนใจของนักศึกษา แต่ต้องมีปริมาณงานหรือกิจกรรมมากพอที่จะให้นักศึกษาเรียนรู้หรือได้ประสบการณ์จากการฝึกงานในองค์กรภายนอกนั้น นอกจากนี้องค์กรภายนอกควรตั้งอยู่ในพื้นที่ซึ่งมีความสะดวกในการเดินทางของนักศึกษาและอาจารย์นิเทศก์
2.
การเตรียมนักศึกษา

หลักสูตรเศรษฐศาสตรบัณฑิต จะมีการเตรียมนักศึกษาก่อนออกฝึกงาน โดยการจัดปฐมนิเทศเพื่อให้ความรู้ต่างๆ เกี่ยวกับการติดต่อ การปฏิบัติตัว  การมีมนุษยสัมพันธ์  การวางตัวในการฝึกงานเป็นพนักงานขององค์กรภายนอก การปรับตัวให้เข้ากับวัฒนธรรมขององค์กร สำหรับด้านความรู้นั้น  นักศึกษาที่อยู่ชั้นปีที่ 3 ได้เรียนรายวิชาบังคับเกือบจะครบทุกรายวิชาแล้ว และเรียนรายวิชาเลือกไปส่วนหนึ่ง จึงมีความรู้เพียงพอที่จะไปฝึกปฏิบัติในสถานการณ์จริงได้
3.
การเตรียมอาจารย์ที่ปรึกษา/อาจารย์นิเทศก์

อาจารย์ที่ปรึกษาหรืออาจารย์นิเทศก์ นอกจากจะต้องมีความรู้ในสาขาที่จะไปนิเทศก์นักศึกษา และ จะต้องมีความเข้าใจในหลักการของการฝึกงานภายนอกเป็นอย่างดี นอกจากนี้ต้องเข้าใจแนวปฏิบัติเกี่ยวกับการประเมินผลการเรียนรู้ด้วย ดังนั้นในการเตรียมการนั้นจึงควรจัดฝึกอบรมอาจารย์ที่จะเป็นอาจารย์ที่ปรึกษาและอาจารย์นิเทศก์ในเรื่องดังกล่าวข้างต้น
4.
การเตรียมพนักงานพี่เลี้ยงในสถานที่ฝึก
ประสานงานกับองค์กรภายนอกเพื่อจัดพนักงานที่มีประสบการณ์เป็นพนักงานพี่เลี้ยงตามความเหมาะสม
5.
การจัดการความเสี่ยง
          ความเสี่ยงที่อาจเกิดขึ้นมีดังนี้
         5.1 ความเสี่ยงจากการเดินทาง ซึ่งอาจเกิดอุบัติเหตุจากการเดินทางได้ วิธีแก้ไขควรหาองค์กรภายนอกที่อยู่ใกล้กับบ้านหรือที่พักของนักศึกษา หรือให้นักศึกษาเช่าหอพักอยู่ใกล้สถานที่ฝึกงาน ทั้งนี้เพื่อเป็นการลดระยะทางในการเดินทาง
         5.2 หากองค์กรภายนอกปฏิเสธการรับนักศึกษาฝึกงานกะทันหันภายหลังตกลงรับนักศึกษาเข้าฝึกงานแล้ว หลักสูตรจะจัดหาสถานที่ฝึกงานแห่งใหม่ให้กับนักศึกษาทันที
หมวดที่ 6  การประเมินนักศึกษา

1. หลักเกณฑ์การประเมิน
ใช้เกณฑ์การประเมิน โดยอิงพัฒนาการของนักศึกษาดังนี้
1.1  พัฒนาการด้านคุณธรรม จริยธรรม
           ประเมินจากความรับผิดชอบในการปฏิบัติงาน การตรงเวลา การแสดงออกซึ่งความซื่อสัตย์สุจริต เป็นต้น
1.2  พัฒนาการด้านความรู้ และทักษะทางปัญญา
           ประเมินจากความสามารถในการเรียนรู้งานที่ได้รับมอบหมาย ความละเอียดถี่ถ้วนและรอบคอบในการปฏิบัติงาน
1.3  พัฒนาการด้านความสัมพันธ์ระหว่างบุคคลและความรับผิดชอบ
         ประเมินจากการมีมนุษยสัมพันธ์กับพนักงานขององค์กรภายนอก และความรับผิดชอบในงานหรือภารกิจที่ได้รับมอบหมาย
1.4  พัฒนาการด้านการสื่อสาร และเทคโนโลยีสารสนเทศ
         ประเมินจากความสามารถในการสื่อสารและการใช้เทคโนโลยีจากที่พี่เลี้ยงหรือผู้ร่วมงานโดยนักศึกษาที่จะผ่านการประเมิน จะต้องมีพัฒนาการที่ดีขึ้นในทุกด้านที่กล่าวมา
2. กระบวนการประเมินผลการปฏิบัติงานของนักศึกษา
        
 ใช้วิธีการสังเกตความเปลี่ยนแปลงพฤติกรรมของนักศึกษาในด้านต่างๆ ตามที่กำหนดในข้อ 1. และอาจพิจารณาจากงานที่นักศึกษาทำในระหว่างการฝึกประสบการณ์
3. ความรับผิดชอบของพนักงานพี่เลี้ยงต่อการประเมินนักศึกษา
         โดยที่พนักงานพี่เลี้ยงจะต้องปฏิบัติงานใกล้ชิดกับนักศึกษาดังนั้นพนักงานพี่เลี้ยงจึงมีส่วนสำคัญอย่างมากในการประเมินนักศึกษา ซึ่งพนักงานพี่เลี้ยงต้องสังเกตพฤติกรรมของนักศึกษาว่ามีการพัฒนาในทางที่ดีขึ้นหรือไม่
4. ความรับผิดชอบของอาจารย์ที่รับผิดชอบประสบการณ์ภาคสนามต่อการประเมินนักศึกษา
          อาจารย์ที่ดูแลนักศึกษาฝึกงาน ต้องเก็บรวบรวมข้อมูลทั้งหมดของนักศึกษาจากองค์กรภายนอกและจากการเข้าร่วมกิจกรรมของรายวิชาการฝึกงานภายนอก ตลอดจนการตรวจรายงานของนักศึกษาในการเก็บรวบรวมข้อมูลของนักศึกษา ควรจัดทำแฟ้มประวัติของนักศึกษาเป็นรายบุคคล
5. การสรุปผลการประเมินที่แตกต่าง
            หากการประเมินมีความแตกต่างระหว่างอาจารย์ที่ดูแลกิจกรรมภาคสนาม กับพนักงานพี่เลี้ยงขององค์กรภายนอก ควรจะได้มีการประชุมร่วมกันระหว่างอาจารย์และพนักงานขององค์กรภายนอกเพื่อร่วมกันหาข้อสรุป เพื่อจะได้ผลการประเมินที่เห็นพ้องต้องการของทั้งสองฝ่าย
หมวดที่ 7  การประเมินและปรับปรุงการดำเนินการของการฝึกประสบการณ์ภาคสนาม

1.
กระบวนการประเมินการฝึกประสบการณ์ภาคสนามจากผู้เกี่ยวข้องต่อไปนี้
1.1   นักศึกษา
       
นักศึกษาควรมีส่วนร่วมในการประเมินองค์กรภายนอกว่าเป็นสถานประกอบการที่สามารถให้ประสบการณ์แก่นักศึกษาหรือไม่ และองค์กรภายนอกนั้นประกอบกิจกรรมตรงกับที่นักศึกษาเรียนมาหรือไม่
2.2 พนักงานพี่เลี้ยงหรือผู้ประกอบการ
        ควรมีส่วนร่วมในการประเมินหลักสูตรที่ส่งนักศึกษาไปฝึกประสบการณ์ว่าได้จัดองค์ความรู้ให้นักศึกษาได้เรียนรู้ครอบคลุมสาขาวิชาของนักศึกษาหรือไม่
2.3 อาจารย์ที่ดูแลกิจกรรมภาคสนาม
       
ต้องประเมินในภาพรวมว่า องค์กรภายนอกมีความเหมาะสมหรือไม่ นักศึกษามีความพร้อมที่เข้าไปฝึกงานในองค์กรภายนอกนั้นๆ หรือไม่
2.4 บัณฑิตใหม่
        
ควรให้บัณฑิตใหม่ประเมินเกี่ยวกับการจัดการฝึกงานภายนอกว่าได้ประโยชน์ได้ประสบการณ์วิชาชีพเพียงใด เป็นการส่งเสริมให้มีประสบการณ์พร้อมที่จะเข้าสู่อาชีพหรือไม่
2.
กระบวนการทบทวนผลการประเมินและการวางแผนปรับปรุง

      จากการประเมินในข้อ 1. จะสามารถรวบรวมปัญหาตลอดจนวิธีการแก้ไข เพื่อจะได้นำไปวางแผนปรับปรุงสำหรับการดำเนินการในครั้งต่อไป

